শ্রদ্ধা কাপুর
শ্রদ্ধা কাপুর (হিন্দি: श्रद्धा कपूर, জন্ম মার্চ ৩, ১৯৮৭) একজন ভারতীয় চলচ্চিত্র অভিনেত্রী এবং সঙ্গীতশিল্পী, যিনি মূলত বলিউডে কাজ করে থাকেন। তিনি অভিনেতা শক্তি কাপুরের মেয়ে। ২০২২ সালে তিনি রোহান শ্রেষ্ঠাকে বিয়ে করেন। তিনি ২০১০ সালে টিন পাট্টি চলচ্চিত্রে একটি সংক্ষিপ্ত ভূমিকায় প্রথম অভিনয় করেন এবং পরবর্তীতে ২০১১ সালে লাভ কা দ্য ইন্ড চলচ্চিত্রে মুখ্য ভূমিকায় অভিনয় করেন। কাপুর আশিকি ২ প্রণয়ধর্মী নাট্য চলচ্চিত্র এবং পরবর্তীকালে বাণিজ্যিকভাবে সফল থ্রিলার এক ভিলেন (২০১৪) এবং সমালোচকদের কর্তৃক বহুল প্রশংসিত নাট্য হায়দার চলচ্চিত্রে তার অভিনয়ের জন্য শ্রেষ্ঠ অভিনেত্রীর জন্য ফিল্মফেয়ার পুরস্কার মনোনয়ন লাভ করেন।